antibiotiká s liekom od bolesti
Dobrý deň. Môžem kombinovať antibiotiká Ciprofloxacin Sandoz a nejaký liek na bolesť hlavy? Napr Novalgin prosím? Ďakujem
Dobrý deň,
ďakujeme za Vašu otázku.
Pri súčasnom užívaní liekov Ciprofloxacín a Novalgin bola pozorovaná klinicky stredne závažná interakcia, pri ktorej môže byť ovplyvnený účinok lieku Ciprofloxacín s potenciálnym znížením klinickej účinnosti lieku.
Interakcie boli pozorované aj medzi všetkými voľnopredajnými liekmi na liečbu bolesti a liekom Ciprofloxacin. Preto je vhodné dlhodobú liečbu bolesti konzultovať s ošetrujúcim lekárom. Avšak, na jednorazovú alebo krátkodobú liečbu bolesti je možné užiť lieky s obsahom účinnej látky paracetamol (Paralen, Panadol).
Prajem pekný zvyšok dňa.
S pozdravom
Mgr. Emma Halás Haluščíková